Príloha č. 1.

Pre jednoznačnú identifikáciu každej kontroly a kontrolnej akcie sa v pláne kontrol a centrálnej evidencii používa štandardizované označenie:
Kontroly sa označujú vo forme 		“Kxxxx” 		- napr. K0550
Kontrolné akcie sa označujú vo forme 	“Axxx“ 		- napr. A034
Číslo kontroly a kontrolnej akcie sú pri zaevidovaní novej kontroly alebo kontrolnej akcie generované centrálnym informačným systémom. Čísla sú jedinečné - dve kontroly, alebo kontrolné akcie nemôžu mať nikdy zhodné číslo!
V prípade kontroly na viacerých úrovniach (viaczložkové kontroly) sa kontrole na každej úrovni, t. j. u každého kontrolovaného subjektu, priradí vlastné číslo.

Príklad:

KONTROLNÁ AKCIA
A005
(kontrola 4 projektov)

Kontrola na RO/SORO
Kontrola č. K0369
Skontrolujú sa všetky 4 projekty
Vykoná kontrolný orgán „A“ - gestor kontrolnej akcie
(samostatne, alebo v spolupráci s iným kontrolným orgánom)

Kontrola u KP 1 
Kontrola č. K0373
Vykoná 
kontrolný orgán „B“
(projekt č. 1.)

Kontrola u KP 2 
Kontrola č. K0374
Vykoná 
kontrolný orgán „C“
(projekt č. 2.)

Kontrola u KP 3
Kontrola č. K0375
Vykoná 
kontrolný orgán „D“
(projekt č. 3.)

Kontrola u KP 4 
Kontrola č. K0376
Vykoná 
kontrolný orgán „E“
(projekt č. 4.)

V prípade, ak sa na tom istom kontrolovanom subjekte (napr. ústrednom orgáne štátnej správy) kontrolujú projekty spolufinancované z rôznych druhov pomoci z EÚ (napríklad projekty štrukturálnych fondov a projekty ISPA/KF), kontrole projektov z jedného druhu pomoci, ktorá má vlastný výsledný materiál (správa, záznam), je priradené iné systémové číslo, ako kontrole projektov z iného druhu pomoci, ktorá má tiež vlastný výsledný materiál.
V prípade, ak sa na tom istom kontrolovanom subjekte kontrolujú projekty spolufinancované z rôznych fondov (napríklad projekty SOP Ľudské zdroje a projekty JPD Bratislava Cieľ 3), systémové číslo je kontrole/kontrolám priradené v závislosti od počtu vypracovaných výsledných materiálov z kontrol. Ak je výsledkom kontroly jeden materiál (správa alebo záznam), ktorý obsahuje všetky kontrolované projekty (napr. z SOP Ľudské zdroje, aj projekty JPD Bratislava Cieľ 3) kontrole je priradené jedno systémové číslo. Ak sú výsledkom kontroly dva výsledné materiály (správy, záznamy), z ktorých jeden obsahuje údaje o projektoch z SOP Ľudské zdroje a druhý z JPD Bratislava Cieľ 3, každému výslednému materiálu sa priradí iné systémové číslo (tento prípad môže nastať napríklad pri kontrole projektov veľkého rozsahu - Národné projekty, ktoré na tom istom subjekte kontrolujú viaceré kontrolné skupiny, z ktorých každá vypracuje vlastný materiál z kontroly). 

Všeobecne teda platí: 
1. 	čo výsledný materiál z kontroly (správa, resp. záznam), to jedno systémové číslo kontroly (“Kxxxx”), tzn. bez ohľadu na počet kontrolovaných projektov na subjekte
2. 	dva výsledné materiály z kontrol nemôžu mať zhodné systémové číslo
3. 	dve kontroly toho istého projektu na 2 kontrolovaných subjektoch nemôžu mať rovnaké systémové číslo kontroly

Príklad:

KONTROLNÁ AKCIA
A017
(kontrola 2 projektov na jednom ústrednom orgáne štátnej správy)

Kontrola č. K0536

Kontrola č. K0532

Kontrola projektu 
veľkého rozsahu (napr. NP V.)
JPD BA Cieľ 3
Projekt č. YZ
Výsledný materiál
ZÁZNAM

Kontrola projektu 
veľkého rozsahu (napr. NP V.)
SOP Ľudské zdroje
Projekt č. XY
Výsledný materiál
SPRÁVA

Pred začatím každej kontroly alebo kontrolnej akcie musí každý kontrolór poznať, aké číslo kontroly a kontrolnej akcie bolo na základe centrálnej evidencie pridelené kontrole ktorú má vykonať. Tieto údaje sú nevyhnutné pre centrálny monitoring kontrol a evidenciu výsledkov. Odporúčame uvádzať číslo kontroly a kontrolnej akcie v pracovnej dokumentácii ku každej kontrole.
Aktuálny zoznam všetkých kontrolných akcií s číslami kontrol a zoznamom všetkých kontrolovaných subjektov a kontrolných orgánov v rámci kontrolnej akcie zasiela odbor 93 MF SR koordinovaným kontrolným orgánom v pravidelných týždenných intervaloch.